בילי קריסטל

ויליאם אדוארד "בילי" קריסטל (באנגלית: William Edward “Billy” Crystal; נולד ב-14 במרץ 1948) הוא במאי קולנוע, שחקן, תסריטאי, מפיק וקומיקאי יהודי-אמריקאי.

קריירה
תפקידו הראשון היה כדמות משנית בסדרה "בועות", ולאחר מכן הופיע במערכון שנחתך בסטרדיי נייט לייב. משנת 1976 הופיע במופעי סטנד-אפ והופעות אורח בתוכניות קטנות וב-1978 הופיע בסרט "Rabbit Test" בתפקיד הראשי. שיחק במספר סרטי קולנוע מצליחים כ"בואו נדבר על זה", "תעצרו את העיר, אני רוצה לרדת".

ב-1984 נכנס לראשונה לצוות השחקנים של "סטרדיי נייט לייב" באחד המערכונים המפורסמים של הסדרה. לאחר מספר הופעות בסדרות ובסרטים ביסס את מעמדו ככוכב כשהיה חלק מפאנל השעשועון "כוכבים בריבוע", שבו השתתפו אך ורק שחקנים הוליוודיים מפורסמים. באותה שנה שיחק בתפקיד קטן כמורטי הפנטומימאי בסרט "ספיינל טאפ" שביים רוב ריינר.

בשנת 1989, הוא הופיע בקומדיה הרומנטית "כשהארי פגש את סאלי". על השתתפותו בסרט, היה קריסטל מועמד לפרס גלובוס הזהב לשחקן הטוב ביותר בסרט קומדיה או מוזיקלי.

בשנת 1992 ביים את סרטו הראשון, "מר מוצ"ש" (Mr. Saturday Night), שקיבל מועמדות אחת לפרס האוסקר בו גם שיחק בתפקיד הראשי, ועל תפקידו קיבל מועמדות שלישית לפרס גלובוס הזהב לשחקן הטוב ביותר.

בשנת 2001 ביים את הדרמה הטלוויזיונית "61*" לרשת HBO, אודות שחקני הבייסבול רוג'ר מאריס ומיקי מנטל, אותם גילמו (בהתאמה) ברי פפר ותומאס ג'יין.

בשנים 2013–2014 שיחק למשך 3 פרקים בסדרה הקומית "טיפול אונליין" ברשת שואוטיים בכיכובה של ליסה קודרו.

בין השנים 1990–2012 הנחה תשעה טקסי האוסקר.

ב-2005, זכה קריסטל בפרס טוני על המחזה שכתב "700 Sundays". לאחר הצלחת המחזה, הוציא קריסטל ספר הנושא את אותו שם.

בשנת 2021 ביים והפיק את הסרט "כאן והיום", ואף כיכב בו בתפקיד הראשי לצד טיפאני האדיש ופן בדג'לי.

חיים אישיים 
קריסטל נולד במנהטן וגדל במחוז נסאו שבלונג איילנד, להורים יהודים. למשפחתו זיקה למוזיקה: אביו מנהל חנות מוזיקה בניו יורק ודודו הוא מפיק תקליטים. קריסטל הגיע לאוניברסיטה על מלגת בייסבול אך מעולם לא שיחק בייסבול באוניברסיטה, מכיוון שבאותה שנה תוכנית הבייסבול הושעתה והוא נאלץ לחזור לעירו. בניו יורק למד בימוי טלוויזיה אצל מרטין סקורסזה באוניברסיטת ניו יורק.

מ-1970 הוא נשוי לג'אניס גולדפינגר ולהם שתי בנות. ידוע כאוהד מושבע של קבוצת הכדורסל לוס אנג'לס קליפרס.

אקטיביזם 
באוקטובר 2023, קריסטל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

פילמוגרפיה 
 מבוהלים בשטח, 1986
 הנסיכה הקסומה, 1987
 לזרוק את אמא מהרכבת, 1987
 כשהארי פגש את סאלי, 1989
 תעצרו את העיר, אני רוצה לרדת!, 1991
 מר מוצ"ש, 1992
 תשכחי את פריז, 1995
לפרק את הארי, 1997
 בואו נדבר על זה, 1999
 מפלצות בע"מ, 2000 (דיבוב)
אמריקה מאוהבת, 2002
מהפכה בבית, 2012
 בית ספר למפלצות, 2013 (דיבוב)
 מהפכה בבית, 2012
 דירות קטנות, 2012
בנפרד (2019)
קמים, נופלים (2020)
כאן והיום (2021) - גם במאי, מפיק ותסריטאי

טלוויזיה 

 מפלצות בע"מ בעבודה (2021) - דיבוב

תיאטרון 
 מר מוצ"ש (2022)

פרסים והוקרה

 פרס של כבוד מטעם איגוד מבקרי הקולנוע האמריקאי עבור מפעל חיים (2022)

קישורים חיצוניים

הערות שוליים

ערכים שבהם תבנית אתר רשמי אינה מתאימה להוספה אוטומטית
שחקני קולנוע וטלוויזיה יהודים אמריקאים
מדבבים יהודים אמריקאים
קומיקאים יהודים אמריקאים
במאי קולנוע יהודים אמריקאים
מפיקי קולנוע יהודים אמריקאים
מנחי האוסקר
סאטרדיי נייט לייב
בוגרי אוניברסיטת ניו יורק
מקבלי תואר דוקטור לשם כבוד מאוניברסיטת ניו יורק
זוכי אמי בפריים טיים: הופעה בתוכנית מוזיקלית
זוכי אמי בפריים טיים: תסריט
אישים שהונצחו בשדרת הכוכבים של הוליווד: קולנוע
אגדות דיסני
אמריקאים שנולדו ב-1948
זוכי הפרס ההומניטרי ע"ש נורמה זרקי